《风入松 蕉叶整琴图》
清代·杨芸

红蕉泻露湿兰襟。晓起理幽琴。潇湘一曲翻新谱，满园亭、都是秋心。

弹泪冰丝香凝，缄愁绿玉痕深。

几番疏雨翠烟沉。爽籁散云林。萧萧络纬添凉韵，吊秋魂、悄步花阴。

次第转将瑶轸，和他碧树青禽。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。